**DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2019 METŲ LIEPOS IR RUGPJŪČIO MĖNESIAIS**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 8 punktu, atsižvelgdama į žymiai sumažėjusį vaikų lankomumą Rokiškio rajono švietimo įstaigų ikimokyklinio ir priešmokyklinio ugdymo grupėse vasaros mėnesiais ir 2019 m. liepos−rugpjūčio mėnesiais numatomą ikimokyklinio ugdymo grupių remontą Rokiškio lopšelyje−darželyje „Pumpurelis“, Rokiškio rajono savivaldybės taryba n u s p r e n d ž i a:

1. Neteikti ugdymo paslaugų Rokiškio rajono savivaldybės švietimo įstaigose:

1.1. 2019 m. liepos 1 d.−2019 m. rugpjūčio 30 d. Kamajų ikimokyklinio ugdymo skyriuje, Pandėlio universaliame daugiafunkciame centre, Panemunėlio mokykloje-daugiafunkciame centre, Rokiškio Senamiesčio progimnazijos Laibgalių ikimokyklinio ir pradinio ugdymo skyriuje;

1.2. 2019 m**.** birželio 17 d.−2019 m. rugpjūčio 30 d. Rokiškio Senamiesčio progimnazijos Kriaunų ikimokyklinio ir pradinio ugdymo skyriuje;

1.3. 2019 m. liepos 1 d.–2019 m. liepos 31 d. Juodupės lopšelyje-darželyje;

1.4. 2019 m. liepos 1 d.−2019 m. rugpjūčio 16 d. Kavoliškio mokykloje-darželyje, Obelių lopšelyje-darželyje; Rokiškio lopšeliuose-darželiuose „Nykštukas“, „Pumpurėlis“, „Varpelis“, mokykloje-darželyje „Ąžuoliukas“.

2. Tvirtinti nuo 2019 m. liepos 1 d. iki 2019 m. rugpjūčio 16 d. budinčias grupes Rokiškio miesto švietimo įstaigose: lopšelyje-darželyje „Nykštukas“ ir mokykloje-darželyje „Ąžuoliukas“ − po dvi grupes, o lopšeliuose-darželiuose „Varpelis“ ir „Pumpurėlis“ − po tris grupes.

3. Nustatyti nuo 2019 m. liepos 1 d. iki 2019 m. rugpjūčio 16 d. Rokiškio miesto lopšeliuose-darželiuose „Nykštukas“, „Pumpurėlis“, „Varpelis“ ir mokykloje-darželyje „Ąžuoliukas“ paslaugos teikiamos tiems vaikams, kurių tėvai (globėjai) tuo laikotarpiu neatostogauja, ir vaikams, kurie auga šeimose, kurioms teikiamos socialinės paslaugos (Rokiškio rajono seniūnijų teikimu);

4. Įpareigoti:

4.1. Rokiškio rajono švietimo įstaigų, įgyvendinančių ikimokyklinio ugdymo programas, vadovus, apie ugdymo paslaugų teikimą vasaros metu informuoti ugdytinių tėvus (globėjus);

4.2. Rokiškio miesto lopšelių-darželių „Nykštukas“, „Pumpurėlis“, „Varpelis“ ir mokyklos-darželio „Ąžuoliukas“ direktorius iki 2019 m. birželio 14 d. Švietimo, kultūros ir sporto skyriui pateikti vaikų, kurie lankys įstaigą vasaros laikotarpiu, sąrašus.

5. Sudaryti sąlygas vaikams, kurie lanko kaimo vietovėse esančias švietimo įstaigas ir kuriems nuo 2019 m. liepos 1 d. iki 2019 m. rugpjūčio 16 d. reikalinga institucinė priežiūra, lankyti Rokiškio mieste esančią švietimo įstaigą. Tėvai prašymus (priedas) iki 2019 m. birželio 14 d. pateikia Švietimo, kultūros ir sporto skyriui.

6. Vaikams, lankantiems 2019 m. liepos 1 d.−2019 m. rugpjūčio 16 d. Rokiškio rajono švietimo įstaigas, netaikyti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo 15.6. punkto nuostatų.

Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2018 METŲ LIEPOS IR RUGPJŪČIO MĖNESIAIS”**

**AIŠKINAMASIS RAŠTAS**

2019 m. balandžio 26 d.

**Parengto** **sprendimo** **projekto tikslas ir uždaviniai.** Nustatyti Rokiškio rajono švietimo įstaigose ikimokyklinio ir priešmokyklinio ugdymo paslaugų teikimą vaikams 2019 m. liepos-rugpjūčio mėnesiais.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 8 punktas (ikimokyklinio ugdymo organizavimas yra savarankiška savivaldybės funkcija).

**Sprendimo projekto esmė.** Vasaros laikotarpiu,liepos-rugpjūčio mėnesiais, ženkliai sumažėja vaikų skaičius darželiuose. Rokiškio mieste kasmet nuo liepos iki rugpjūčio vidurio dirbdavo tik vienas budintis darželis. Nuo 2017 metų vasaros dirbo visos Rokiškio miesto ikimokyklinio ugdymo įstaigos. Vaikai, kuriems buvo reikalinga institucinė priežiūra vasarą, ir toliau lankė tą patį darželį. Vaikai, kurie lanko kaimo vietovėse esančius darželius ir kuriems bus reikalinga institucinė priežiūra liepos−rugpjūčio mėnesiais, galės lankyti vieną iš Rokiškio mieste esančių švietimo įstaigų. Sprendimo projektas aptartas su įstaigos vadovais.

Tėvai, kuriems bus taikomos 50 proc. mokesčio lengvatos, per mėnesį turės mokėti 30 eurų (maksimali suma už visas lankytas dienas ir 3 maitinimus per dieną). Tėvai, kurie bus atleisti nuo mokesčio, turės mokėti tik 10 eurų (už visas lankytas dienas ir 3 maitinimus per dieną)

**Galimos pasekmės priėmus siūlomą tarybos sprendimo projektą:**

**teigiamos** – vaikams, kurie lanko Rokiškio mieste esančius darželius ir kuriems bus reikalinga institucinė priežiūra, bus sudarytos sąlygos liepos−rugpjūčio mėnesiais lankyti savo darželį; kitų rajono darželių vaikai, kuriems bus reikalinga liepos−rugpjūčio mėnesiais institucinė priežiūra, galės lankyti vieną iš Rokiškio mieste esančių darželių, atsižvelgiant į tėvų pageidavimus ir laisvas vietas;

**neigiamos** – neigiamų pasekmių nenumatoma.

**Kokia sprendimo projekto nauda Rokiškio rajono gyventojams**. Tėvai, kurių vaikams bus reikalinga ikimokyklinio ugdymo įstaigų paslauga vasarą, turės galimybę vaikus leisti į darželį ir liepos−rugpjūčio mėnesiais.

**Finansavimo šaltiniai ir lėšų poreikis.** Papildomų lėšų nenumatyta.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Švietimo skyriaus vyriausioji specialistė Jolita Geidanienė